CELEX: 52002PC0782
Language: da
Date: 2003-01-10
Title: Forslag til Rådets forordning om afslutning af den fornyede undersøgelse af antidumpingforanstaltningerne vedrørende importen af rørfittings af deformerbart støbejern med gevind med oprindelse i Brasilien, Den Tjekkiske Republik, Japan, Folkerepublikken Kina, Republikken Korea og Thailand

KOMMISSIONEN FOR DE EUROPÆISKE FÆLLESSKABER
                                                Bruxelles, den 10.1.2003
                                                KOM(2002) 782 endelig
                                    Forslag til
                           RÅDETS FORORDNING
om afslutning af den fornyede undersøgelse af antidumpingforanstaltningerne
vedrørende importen af rørfittings af deformerbart støbejern med gevind med
oprindelse i Brasilien, Den Tjekkiske Republik, Japan, Folkerepublikken Kina,
                         Republikken Korea og Thailand
                           (forelagt af Kommissionen)
 ---pagebreak---                                         BEGRUNDELSE
Den 5. december 2001 indledte Kommissionen en delvis fornyet interimsundersøgelse af de
endelige antidumpingforanstaltninger vedrørende importen af rørfittings af deformerbart
støbejern med gevind med oprindelse i Brasilien, Den Tjekkiske Republik, Japan,
Folkerepublikken Kina, Republikken Korea og Thailand.
I den undersøgelse, der førte til indførelsen af endelig told, var de individuelle toldsatser
baseret på metoder, der ikke er i overensstemmelse med konklusionerne i appelorganets
rapport og en panelrapport som ændret af appelorganets rapport i sagen "De Europæiske
Fællesskaber - Antidumpingforanstaltninger vedrørende importen af sengelinned af bomuld
fra Indien" (i det følgende benævnt "rapporterne") og særlig den retlige fortolkning i disse
rapporter af artikel 2.2.2. (ii) og 2.4.2. i WTO's antidumpingaftale, som vedtaget af WTO's
Tvistbilæggelsesorgan.
Den fornyede undersøgelse var baseret på artikel 2 i Rådets forordning (EF) nr. 1515/2001 af
23. juli 2001 om de foranstaltninger, der kan træffes af EF på grundlag af en rapport vedtaget
af WTO's Tvistbilæggelsesorgan vedrørende antidumping- og antisubsidieforanstaltninger.
Den fornyede undersøgelse var begrænset til en undersøgelse af dumping for så vidt angik de
eksporterende producenter i de pågældende lande, hvis toldsatser er baseret på en i
rapporterne anfægtet dumpingmetode, og som afgav fuldstændige besvarelser af
spørgeskemaet.
Da ingen af de pågældende eksporterende producenter samarbejdede, foreslås det at afslutte
undersøgelsen.
                                               2
 ---pagebreak---                                            Forslag til
                                   RÅDETS FORORDNING
      om afslutning af den fornyede undersøgelse af antidumpingforanstaltningerne
      vedrørende importen af rørfittings af deformerbart støbejern med gevind med
      oprindelse i Brasilien, Den Tjekkiske Republik, Japan, Folkerepublikken Kina,
                                 Republikken Korea og Thailand
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 384/96 af 22. december 1995 om beskyttelse
mod dumpingimport fra lande, der ikke er medlemmer af Det Europæiske Fællesskab1, senest
ændret ved Rådets forordning (EF) nr. 1972/20022, særlig artikel 8, artikel 9 og artikel 11,
stk. 3,
under henvisning til Rådets forordning (EF) nr. 1515/2001 af 23. juli 2001 om de
foranstaltninger, der kan træffes af EF på grundlag af en rapport vedtaget af WTO's
Tvistbilæggelsesorgan vedrørende antidumping- og antisubsidieforanstaltninger3, særlig
artikel 2,
under henvisning til forslag fra Kommissionen efter høring af Det Rådgivende Udvalg, og
ud fra følgende betragtninger:
A. PROCEDURE
(1)     Den 26. marts 2001 modtog Kommissionen en anmodning fra en eksporterende
        producent af rørfittings af deformerbart støbejern med gevind i Den Tjekkiske
        Republik, nemlig Moravske Zelezarny a.s., om at ændre den endelige
        antidumpingtold, der indførtes over for selskabet ved Rådets forordning (EF)
        nr. 1784/2000 af 11. august 20004.
(2)     Den eksporterende producent anmodede om en fornyet undersøgelse med den
        begrundelse, at selskabets individuelle toldsats er baseret på metoder, der ikke er i
        overensstemmelse med konklusionerne i appelorganets rapport og en panelrapport
        som ændret af appelorganets rapport i sagen "De Europæiske Fællesskaber -
        Antidumpingforanstaltninger vedrørende importen af sengelinned af bomuld fra
        Indien"5 (i det følgende benævnt "rapporterne") og særlig den retlige fortolkning i
1
  EFT L 56 af 6.3.1996, s.1.
2
  EFT L 305 af 7.11.2002, s. 1.
3
  EFT L 201 af 26.7.2001, s. 10.
4
  EFT L 208 af 18.8.2000, s. 8.
5
  WT/DS 141/AB/R, 1.3.2001.
                                                3
 ---pagebreak---         disse rapporter af artikel 2.2.2. (ii) og 2.4.2. i WTO's antidumpingaftale, som vedtaget
        af WTO's Tvistbilæggelsesorgan.
(3)     Kommissionen tilbød derfor ved en meddelelse offentliggjort i De Europæiske
        Fællesskabers Tidende den 5. december 20016 (i det følgende benævnt
        "indledningsmeddelelsen")        mulighed       for  en     fornyet  undersøgelse     af
        antidumpingforanstaltningerne vedrørende importen af rørfittings af deformerbart
        støbejern med gevind med oprindelse i Brasilien, Den Tjekkiske Republik, Japan,
        Folkerepublikken Kina, Republikken Korea og Thailand.
(4)     Den fornyede undersøgelse var begrænset til en undersøgelse af dumping for så vidt
        angik de eksporterende producenter i de pågældende lande, hvis toldsatser er baseret
        på en i rapporterne anfægtet dumpingmetode, og som afgav fuldstændige besvarelser
        af spørgeskemaet inden for de frister, der var fastsat i indledningsmeddelelsen. Denne
        fornyede undersøgelse var baseret på artikel 2 i Rådets forordning (EF) nr. 1515/2001
        af 23. juli 2001 om de foranstaltninger, der kan træffes af EF på grundlag af en rapport
        vedtaget af WTO's Tvistbilæggelsesorgan vedrørende antidumping- og
        antisubsidieforanstaltninger.
(5)     Kommissionen underrettede officielt alle kendte eksporterende producenter og de
        relevante myndigheder i eksportlandene om indledningen af proceduren. De
        interesserede parter fik mulighed for at give deres mening til kende skriftligt og
        anmode om at blive hørt mundtligt inden for den frist, der var fastsat i
        indledningsmeddelelsen.
(6)     Kommissionen sendte spørgeskemaer til alle parter, der vidstes at være berørt, og til
        alle andre selskaber, der gav sig til kende inden for de frister, der var fastsat i
        indledningsmeddelelsen; den modtog kun ét svar fra en eksporterende producent i
        Thailand. Den tjekkiske producent, der oprindelig havde anmodet om en fornyet
        undersøgelse, besvarede ikke spørgeskemaet.
(7)     Efterfølgende besluttede den pågældende eksporterende producent i Thailand at
        trække sin anmodning om en fornyet undersøgelse tilbage. Derfor, og da ingen anden
        eksportør besvarede spørgeskemaet som ønsket i indledningsmeddelelsen, bør den
        aktuelle undersøgelse afsluttes.
B. KONKLUSIONER
(8)     På grundlag af ovenstående konkluderes det, at den fornyede undersøgelse bør
        afsluttes, og at de antidumpingforanstaltninger, der blev indført ved Rådets forordning
        (EF) nr. 1784/2000 af 11. august 2000 over for importen af den pågældende vare med
        oprindelse i Brasilien, Den Tjekkiske Republik, Japan, Folkerepublikken Kina,
        Republikken Korea og Thailand, fortsat bør være gældende med uændret niveau for de
        eksporterende producenter i de pågældende lande. De oprindeligt godtagne tilsagn bør
        ligeledes opretholdes -
6
  EFT C 342 af 5.12.2001, s. 5.
                                                   4
 ---pagebreak--- UDSTEDT FØLGENDE FORORDNING:
                                          Artikel 1
Den fornyede undersøgelse af antidumpingforanstaltningerne vedrørende importen af
rørfittings af deformerbart støbejern med gevind med oprindelse i Brasilien, Den Tjekkiske
Republik, Japan, Folkerepublikken Kina, Republikken Korea og Thailand, som i øjeblikket
henhører under KN-koden ex 7307 19 10 (Taric-kode 7307 19 10 10), afsluttes.
                                          Artikel 2
Denne forordning træder i kraft dagen efter offentliggørelsen i De Europæiske Fællesskabers
Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den ...
                                            På Rådets vegne
                                            Formand
                                              5
 ---documentbreak---                   KOMMISSIONEN FOR DE EUROPÆISKE FÆLLESSKABER
                                                     Bruxelles, den 8.1.2004
                                                     KOM(2004) 849 endelig
                                         Forslag til
                                 RÅDETS BESLUTNING
   om ændring af Rådets beslutning 2002/736/EF om bemyndigelse af Den Hellenske
   Republik til at træffe en foranstaltning, der fraviger artikel 2 og artikel 28a i sjette
     direktiv (77/388/EØF) af 17. maj 1977 om harmonisering af medlemsstaternes
                            lovgivning om omsætningsafgifter
                                (forelagt af Kommissionen)
DA                                                                                          DA
 ---pagebreak---                                      BEGRUNDELSE
1.  I henhold til artikel 27 i Rådets sjette direktiv af 17. maj 1977 om harmonisering af
    medlemsstaternes          lovgivning     om       omsætningsafgifter        -    Det    fælles
    merværdiafgiftssystem: ensartet beregningsgrundlag1 kan Rådet med enstemmighed
    på forslag af Kommissionen give en medlemsstat tilladelse til at indføre særlige
    foranstaltninger, der fraviger bestemmelserne i dette direktiv, for at forenkle
    afgiftsopkrævningen eller for at undgå visse former for svig eller unddragelse.
2.  Sådanne bemyndigelser gives som regel på midlertidig basis, således at der efter et
    par år kan foretages en vurdering af, hvorvidt de særlige foranstaltninger er
    hensigtsmæssige og effektive.
3.  De græske myndigheder kontaktede Kommissionen med en anmodning om at måtte
    anvende en undtagelse for leverancer af affald til genbrug. Fravigelsen var
    nødvendig på grund af vanskelighederne med at bekæmpe svig i sektoren, hvor visse
    erhvervsdrivende, hovedsagelig småhandlende, ikke opfyldte deres forpligtelser i
    henhold til sjette direktivs artikel 21, stk. 1, litra a), om at betale myndighederne den
    afgift, de havde lagt på deres leverancer. Det er specielt vanskeligt at håndhæve
    afgiftsopkrævningen i denne sektor, fordi det er vanskeligt at fastlægge og
    kontrollere aktiviteterne for handlende, der ikke efterkommer reglerne.
4.  Rådets beslutning 2002/736/EF2 bemyndigede Den Hellenske Republik til at træffe
    en foranstaltning, der fraviger artikel 2 og artikel 28a i sjette direktiv. Specielt
    bemyndigede beslutningen Den Hellenske Republik til at indføre:
    –      en undtagelse af leverancer og erhvervelser inden for Fællesskabet af affald til
           genbrug såsom skrot, jern- og stålaffald, glas, papir og karton, i det omfang den
           afgiftspligtiges omsætning er lavere end 900 000 EUR. Ved fastlæggelsen af
           denne tærskel kan omsætningen af ikke-jernholdige metaller holdes uden for
    –      en undtagelse af leverancer og erhvervelser inden for Fællesskabet af ikke-
           jernholdige metaller uanset den afgiftspligtiges omsætning.
5.  Ifølge denne beslutning kan afgiftspligtige personer, som anmoder herom,
    bemyndiges til, under betingelser, som Den Hellenske Republik fastsætter for at sikre
    overholdelsen af de forpligtelser, som påhviler den afgiftspligtige person under det
    almindelige momssystem, at undlade at lade deres leverancer og erhvervelser inden
    for Fællesskabet falde ind under særordningen.
6.  Ved brev registreret i Generalsekretariatet den 10. oktober 2003 anmodede Den
    Hellenske Republik om tilladelse til at forlænge anvendelsen af disse foranstaltninger
    i tre år indtil den 31. december 2006.
7.  I sin meddelelse af 7. juni 20003 til Rådet og Europa-Parlamentet om en strategi til
    forbedring af momssystemet i det indre marked forpligtede Kommissionen sig til at
    foretage en rationalisering af det store antal undtagelser, der er gældende i øjeblikket.
1
   EFT L 145 af 13.6.1977, s. 1. Direktivet er senest ændret ved direktiv 2003/92/EF (EUT L 260 af
   11.10.2003, s. 8).
2
   EFT L 233 af 30.8.2002, s. 36.
3
   KOM(2000) 348 endelig.
                                               2
 ---pagebreak---      I visse tilfælde kan denne rationalisering imidlertid bestå i, at visse undtagelser, som
     måtte have vist sig særligt effektive, udvides til at gælde for samtlige medlemsstater.
     Kommissionen gentager dette kompromis i sin meddelelse af 20. oktober 20034.
     Dette vil kræve en ændring af sjette momsdirektiv. Kommissionen har til hensigt at
     foreslå en sådan ændring.
8.   For den pågældende sektors vedkommende fremgår det af en række kontakter, som
     Kommissionen for nylig har haft med visse nationale administrationer og
     repræsentanter for sektoren, at det kunne være nødvendigt at indføre en særordning,
     der er tilpasset de særlige forhold i sektoren, for at sikre en mere retfærdig
     beskatning af alle berørte erhvervsdrivende i Fællesskabet.
9.   Den foreslåede undtagelse har ingen negativ indvirkning på De Europæiske
     Fællesskabers egne indtægter af merværdiafgift, fordi den undtager leverancer af
     goder, hvis modtagere ikke er endelige forbrugere. Af samme årsag har undtagelsen
     ingen indvirkning på det momsbeløb, der lægges på det endelige forbrug.
10.  Kommissionen medgiver derfor, at undtagelsen gør det muligt effektivt at bekæmpe
     overtrædelser af momsordningens regler, indtil der er foretaget mere varige
     ændringer. Den accepterer også, at den situation i Grækenland for denne særlige
     sektor, som berettigede anvendelsen af særlige foranstaltninger, ikke er ændret. På
     baggrund af det fortsatte arbejde med at rationalisere undtagelserne i artikel 27,
     finder den, at Den Hellenske Republiks anmodning om at få videreført
     bemyndigelsen i beslutning 2002/736/EF bør gælde indtil den dato, hvor en
     særordning for momsens anvendelse i sektoren for affald til genbrug træder i kraft,
     dog senest den 31. december 2005.
4
    KOM(2003) 614 endelig.
                                            3
 ---pagebreak---                                               Forslag til
                                       RÅDETS BESLUTNING
    om ændring af Rådets beslutning 2002/736/EF om bemyndigelse af Den Hellenske
    Republik til at træffe en foranstaltning, der fraviger artikel 2 og artikel 28a i sjette
      direktiv (77/388/EØF) af 17. maj 1977 om harmonisering af medlemsstaternes
                                 lovgivning om omsætningsafgifter
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets sjette direktiv (77/388/EØF) af 17. maj 1977 om harmonisering af
medlemsstaternes lovgivning om omsætningsafgifter - Det fælles merværdiafgiftssystem:
ensartet beregningsgrundlag5, særlig artikel 27,
under henvisning til forslag fra Kommissionen6, og
ud fra følgende betragtninger:
(1)     I henhold til artikel 27, stk. 1, i sjette momsdirektiv kan Rådet med enstemmighed på
        forslag af Kommissionen give en medlemsstat tilladelse til at indføre eller forlænge
        særlige foranstaltninger, der fraviger dette direktiv, for at forenkle
        afgiftsopkrævningen eller for at undgå visse former for svig eller unddragelse.
(2)     Ved brev registreret i Kommissionens Generalsekretariat den 10. oktober 2003
        anmodede den græske regering om en forlængelse indtil den 31. december 2006 af
        beslutning 2002/736/EF7 om bemyndigelse til at anvende en særlig
        beskatningsordning i sektoren for affald til genbrug.
(3)     De øvrige medlemsstater blev den 24. oktober 2003 underrettet om Grækenlands
        anmodning.
(4)     Beslutning 2002/736/EF bemyndigede Den Hellenske Republik til at anvende
        følgende foranstaltninger indtil den 31. december 2003:
          (a)   en undtagelse af leverancer og erhvervelser inden for Fællesskabet af affald til
                genbrug såsom skrot, jern- og stålaffald, glas, papir og karton, i det omfang den
                afgiftspligtiges omsætning er lavere end 900 000 EUR
          (b)   en undtagelse af leverancer og erhvervelser inden for Fællesskabet af ikke-
                jernholdige metaller uanset den afgiftspligtiges omsætning.
5
        EFT L 145 af 13.6.1977, s. 1. Direktivet er senest ændret ved direktiv 2003/92/EF (EUT L 260 af
        11.10.2003, s. 8).
6
        EUT C ...
7
        EFT L 233 af 30.8.2002, s. 36.
                                                    4
 ---pagebreak--- (5)    Afgiftspligtige personer, hvis transaktioner omfattes af ovennævnte undtagelser, kan
       på betingelser, som Den Hellenske Republik fastsætter, bemyndiges til at undlade at
       anvende undtagelserne for deres transaktioner.
(6)    Fravigelsen var nødvendig på grund af vanskelighederne med at bekæmpe svig i
       sektoren, hvor visse erhvervsdrivende, hovedsagelig småhandlende, ikke opfyldte
       deres forpligtelser i henhold til artikel 21, stk. 1, litra a), om at betale myndighederne
       den afgift, de havde lagt på deres leverancer. Det er specielt vanskeligt at håndhæve
       afgiftsopkrævningen i denne sektor, fordi det er vanskeligt at fastlægge og kontrollere
       aktiviteterne for handlende, der ikke efterkommer reglerne. Derfor er denne ordning et
       effekt middel til at forebygge svig.
(7)    Den 7. juni 2000 fremlagde Kommissionen en meddelelse om en strategi, der på kort
       sigt skal få momssystemet til at fungere bedre, og i meddelelsen forpligtede
       Kommissionen sig til at foretage en rationalisering af det store antal undtagelser, der
       gælder i øjeblikket. I visse tilfælde kan denne rationalisering imidlertid bestå i, at visse
       undtagelser, som måtte have vist sig særligt effektive, udvides til at gælde for samtlige
       medlemsstater. Kommissionen gentager dette kompromis i sin meddelelse af 20.
       oktober 2003.
(8)    Det er derfor hensigtsmæssigt at indrømme Den Hellenske Republik en forlængelse af
       den nuværende undtagelse indtil en dato, hvor en særordning for momsens anvendelse
       i sektoren for affald til genbrug træder i kraft, dog senest den 31. december 2005.
(9)    Undtagelsen har ingen negativ indvirkning på De Europæiske Fællesskabers egne
       indtægter af merværdiafgift eller på det momsbeløb, der lægges på det endelige
       forbrug -
VEDTAGET FØLGENDE BESLUTNING:
                                             Artikel 1
I artikel 1 i beslutning 2002/736/EF ændres datoen "den 31. december 2003" til
sætningsleddet "den dato, hvor en særordning for momsens anvendelse i sektoren for affald til
genbrug træder i kraft som en ændring af direktiv 77/388/EØF, dog senest den 31. december
2005".
                                             Artikel 2
Denne beslutning er rettet til Den Hellenske Republik.
Udfærdiget i Bruxelles, den .
                                              På Rådets vegne
                                              Formand
                                                 5